Urmat Abdukaimov

Urmat Abdukaimov (1991-yil 5-noyabrda tugʻilgan) – qirgʻizistonlik futbol murabbiy va sobiq futbolchi. „Talant“ futbol klubida bosh murabbiy va Qirgʻiziston terma jamoasida bosh murabbiy vazifasini bajaruvchi sifatida faoliyat olib boradi. Futbolchilik faoliyati davomida hujumchi pozitsiyasida oʻynagan. Urmat 2012-yilda Qirgʻiziston sport ustasi unvoniga sazovor boʻlgan.

 Futbolchilik faoliyati 
2008-yilda „Dordoy-Plaza“ jamoasi tarkibida Qirgʻiziston oliy ligasida debyut qilgan. Navbatdagi mavsumda esa Jalolobodning „Qambar-Ota“ klubida toʻp surgan. 2010—2011-yillarda „Dordoy“ klubida oʻynagan, ammo asosan klubning ikkinchi jamoasida maydonga tushgan. 2011-yilgi Qirgʻiziston birinchi ligasining shimoliy zonasining gʻolibi va eng yaxshi toʻpurari (25 gol) boʻlgan.

2012-yilda Bishkekning „Alga“ klubiga oʻtgan va u yerda ham asosan zaxira oʻyinchisi sifatida harakat qilgan. 2012-yilgi mavsumning ikkinchi yarmini Bishkekning „Dinamo-IIV“ jamoasida oʻtkazgan. 2012-yil 18-avgustda „FK-95“ jamoasiga qarshi oliy liga uchrashuvida (4:0) het-trik qayd etgan. 2013-yilda „Alga“ klubiga qaytib, ikkinchi jamoada oʻynashni davom ettirgan va baʼzan asosiy tarkib oʻyinlariga jalb qilingan. 2015-yilning kuzida oliy liganing autsayder jamoasi, „Key Ji Yunayted“ klubida ijara asosida toʻp surgan.

2017—2018-yillarda „Qora-Bolta“ klubi tarkibida oʻynagan. 2018-yilgi mavsumda 9 ta gol urishga erishgan. 2022-yil Talant klubi tarkibida futbolchilik faoliyatini yakunlagan.

 Terma jamoadagi faoliyati 
Qirgʻizistonning yosh terma jamoalarida, shu jumladan 19 yoshgacha boʻlganlar jamoasida oʻynagan.

 Murabbiylik faoliyati 
2021-yil oʻynovchi murabbiy sifatida Talant jamoasida murabbiylik faoliyatini boshlagan. 2025-yil 14-iyulda Qirgʻiziston terma jamoasiga vaqtinchalik bosh murabbiy sifatida tayinlangan.

 Yutuqlari 

Qirgʻizistonning eng yaxshi murabbiyi: 2023-yil

 Manbalar 

 Havolalar 
 Urmat Abdukaimov Transfermarkt saytida (futbolchi)
 Urmat Abdukaimov Transfermarkt saytida (murabbiy)
 Urmat Abdukaimov Footballfaktsru saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Qirgʻizistonlik erkak futbolchilari
Turkum:FC Dordoy Bishkek futbolchilari
Turkum:FC Alga Bishkek futbolchilari
Turkum:FC Dinamo MVD Bishkek futbolchilari
Turkum:FC Kara-Balta futbolchilari
Turkum:Talant futbol klubi futbolchilari
Turkum:Neftchi Qoʻchqor-ota futbolchilari
Turkum:FC Jalolobod futbolchilari
Turkum:Qirgʻizistonlik futbol murabbiylari